title: Luciobarbus graellsii
text: O barbo común (Luciobarbus graellsii (Steindachner, 1866)) ye un peix d'a orden d'os Cypriniformes y familia Cyprinidae que orichinalment yera endemica d'o nord-este d'Espanya, ocurrindo sobretot en o costau mediterranio en as cuencas d'o río Ebro a lo Ter, pero tamién en o costau atlantico d'a cuenca de l'Asón. Arredol de 1998, s'introdució en qualques ríos d'a Toscana (Italia) y agora ye bien establiu en as cuencas d'Albegna, Fiora y Ombrone.
  
  L. graellsii ye un omnivoro que s'alimenta sobretot de grans invertebraus aquaticos y algas. Se reproducen dende zaguerías d'a primavera dica l'apocheu d'o verano (dende mayo dica agosto). Migran río alto enta los puestos pa fregar, que se troban en trangos de río mas rapidos y mica fundos, an o fondo ye feito de ragualla y penyas. Ista especie aconsigue a suya madurez sexual a las 4 anyadas d'edat, con una longaria estandard de 15 a 20 cm. Ye lonchevo, podendo arribar dica las 16 anyadas d'edat.
  
  L'afiliación a los cheneros Luciobarbus u Barbus sigue estando contravertida y encara no aclarida.
  
  Referencias
  
  Vinclos externos 
  
  Luciobarbus
  Peixes distribuitos por Aragón
  Endemismos ibericos
  Peixes d'augua dulce